11. รายการระหว่างกัน (ถ้ามี)

(1) เปิดเผยข้อมูลของรายการระหว่างกัน

    1.  การขายสินค้าและให้บริการ ดูจากหมายเหตุประกอบงบการเงิน ข้อ 5.3.4, 5.3.5
        และ 5.3.6 ในงบการเงินสำหรับงวดบัญชีสิ้นสุดวันที่ 31 ธันวาคม 2544

    2.  การซื้อสินค้าและรับบริการ ดูจากหมายเหตุประกอบงบการเงินข้อ 5.3.4, 5.3.5 และ
        5.3.6 ในงบการเงินสำหรับงวดบัญชีสิ้นสุดวันที่ 31 ธันวาคม 2544

    3.  เงินกู้ยืม ดูจากหมายเหตุประกอบงบการเงินข้อ 5.3.2 และ 5.3.3
        ในงบการเงินสำหรับงวดบัญชีสิ้นสุดวันที่ 31 ธันวาคม 2544

    4.  เงินให้กู้ยืม ดูจากหมายเหตุประกอบงบการเงินข้อ 5.3.1 และ 5.3.3
        ในงบการเงินสำหรับงวดบัญชีสิ้นสุดวันที่ 31 ธันวาคม 2544

    5.  การค้ำประกันหรือการให้หลักประกัน ดูจากหมายเหตุประกอบงบการเงินข้อ 12, 13,
        14 และ 15.1 ในงบการเงินสำหรับงวดบัญชีสิ้นสุดวันที่ 31 ธันวาคม 2544

    6.  การมีสัญญาเช่าสินทรัพย์ระยะยาว ดูจากหมายเหตุประกอบงบการเงินข้อ 5.3.4 ข้อ 11
        และข้อ 15.2 ในงบการเงินสำหรับงวดบัญชีสิ้นสุดวันที่ 31 ธันวาคม 2544

รายการระหว่างกันตามรายละเอียดที่กล่าวถึงข้างต้นนั้นกรรมการบุคคลภายนอก ได้ให้ความเห็นว่า
บริษัทฯ มีรายการระหว่างกันเกี่ยวกับการซื้อขายสินค้า,
การชำระเงินค่าสินค้าและบริการระหว่างกัน, การกู้ยืมและให้กู้ยืมระหว่างกัน
ได้มีความเหมาะสมตามที่ควร
ส่วนค่าเช่าที่ต้องจ่ายให้บริษัทที่เกี่ยวข้องตามสัญญาเช่ามีราคาค่าเช่าต่ำกว่าราคาตลาดหรือราคาค่าเช่าที่ควรจะเป็น
ซึ่งเป็นผลดีต่อผู้ถือหุ้นของบริษัทฯ ทุกคน

(2) บริษัทฯ มีรายการระหว่างกันกับบริษัทย่อยและบริษัทที่เกี่ยวข้อง ดังปรากฏข้างล่างดังนี้

(หน่วย : พันบาท)

งบการเงินรวม งบการเงินเฉพาะบริษัท

เงินให้กู้ยืมแก่กิจการที่เกี่ยวข้องกัน ณ 31 ธ.ค. 43 ณ 31 ธ.ค.44 ณ 31 ธ.ค.43 ณ 31
ธ.ค.44

ธยานี 36,000 36,000 36,000 36,000

ดอกเบี้ยรับ 3,132 2,895 3,132 2,895

เงินกู้ยืมจากกิจการที่เกี่ยวข้องกัน

พิธานพาณิชย์ 12,300 6,300 12,300 -

  (หน่วย : พันบาท)

งบการเงินรวม งบการเงินเฉพาะบริษัท

  ณ 31 ธ.ค. 43 ณ 31 ธ.ค.44 ณ 31 ธ.ค.43 ณ 31 ธ.ค.44

ดอกเบี้ยจ่าย

ไดอาน่าคอนวีเนี่ยนสโตร์ - - 116 -

พิธานพาณิชย์ 1,516 811 1,516 811

ขายสินค้าแก่บริษัทย่อย - - 10,926 6,422

รายได้จากการให้บริการแก่บริษัทย่อย - - 300 180

จ่ายค่าเช่าให้ บ.พิธานพาณิชย์ 399 473 399 473

จ่ายค่าเช่าให้ บ.หาดใหญ่สหพาณิชย์ 864 864 864 864

54,211 47,343 65,553 47,645

แบ่งเป็นประเภทรายการระหว่างกันได้ เป็น 3 ประเภทใหญ่ ๆคือ

1.  นโยบายการซื้อขายสินค้าระหว่างกัน

2.  นโยบายการเช่าที่ดินกับบริษัทฯ ที่เกี่ยวข้อง

3.  นโยบายการกู้ยืมระหว่างกัน

  1. นโยบายการซื้อขายสินค้าระหว่างกัน

บริษัทฯ มีนโยบายการขายสินค้าให้แก่บริษัทย่อย ตามรายละเอียดในหมายเหตุประกอบงบข้อ 5.3.5
ซึ่งการตั้งราคามาตรฐานดังกล่าว ได้ตั้งจากมูลฐานของอัตรากำไรขั้นต้นตามปกติของผู้ขายสินค้า
ซึ่งมิได้มุ่งเพื่อให้มีกำไรจากการขายสินค้านั้น จึงเป็นประโยชน์ต่อทั้งบริษัทฯ
ในเรื่องการได้มาในราคาทุนที่ต่ำลงและเป็นประโยชน์ต่อบริษัทย่อยที่สามารถซื้อสินค้าในราคาต่ำ

อย่างไรก็ตามปริมาณการขายสินค้าของบริษัทฯ ในปี 2544 มีมูลค่า 392 ล้าน
เมื่อเทียบกับการขายสินค้าให้กับบริษัทย่อย ซึ่งมีมูลค่า 6.42 ล้าน คิดเป็นอัตราเพียง 1.64%
ของมูลค่าขาย ซึ่งจำนวนดังกล่าวไม่เป็นนัยสำคัญ

  2. นโยบายการเช่าที่ดินกับบริษัทที่เกี่ยวข้อง

บริษัทฯ มีนโยบายการเช่าที่ดินกับบริษัท พิธานพาณิชย์ จำกัด เนื่องจาก บริษัท พิธานพาณิชย์ จำกัด
ให้บริษัทฯ เช่าในอัตราที่ต่ำกว่าราคาตลาดหรือราคาค่าเช่าที่ควรจะเป็นมาก
ซึ่งเป็นประโยชน์ต่อบริษัทฯ

3. นโยบายการกู้ยืมระหว่างกัน

ในปี 2544 บริษัทฯ ยังคงใช้นโยบายการกู้ยืมเงินระหว่างกัน ตามมติที่ประชุมสามัญผู้ถือหุ้นครั้งที่
1/2540 เมื่อวันที่ 11 เมษายน 2540 วาระที่ 8
โดยนโยบายดังกล่าวเป็นประโยชน์ในเรื่องอัตราดอกเบี้ยของเงินกู้ยืม ซึ่งจะทำให้บริษัทฯ
ได้รับอัตราดอกเบี้ยเงินกู้ยืมที่ต่ำลง

(3) มาตรการหรือขั้นตอนการอนุมัติการทำรายการระหว่างกัน

บริษัทฯ ได้กำหนดมาตรการหรือขั้นตอนในการอนุมัติการทำรายการระหว่างกัน
ตามนโยบายดังกล่าวข้างต้นดังนี้

1.  การซื้อขายสินค้าระหว่างกัน และการเช่าที่ดินกับบริษัทที่เกี่ยวข้อง ได้ผ่านการอนุมัติ
    จากคณะกรรมการบริษัทฯ
    โดยคณะกรรมการได้วางนโยบายในการซื้อขายและเช่าที่ดินดังที่ได้กล่าวไว้แล้วข้างต้น

2.  การกู้ยืมระหว่างกัน ได้ผ่านการอนุมัติจากการประชุมผู้ถือหุ้นสามัญ
    โดยที่ประชุมผู้ถือหุ้นมีมติเป็นเอกฉันท์อนุมัติการกู้ยืมระหว่างกัน
    และได้วางหลักเกณฑ์ไว้แล้วในเรื่องอัตราดอกเบี้ย ,ระยะเวลาให้กู้ และการชำระเงิน

(4) แนวโน้มการทำรายการระหว่างกันในอนาคต

ดูจากหมายเหตุประกอบงบการเงินข้อ 24

11. รายการระหว่างกัน (ถ้ามี) เพิ่มเติม

[TABLE]

- บริษัท ไดอาน่าดีพาร์ทเม้นท์สโตร์ จำกัด (มหาชน) ,บริษัท ธยานี จำกัด และบริษัท พิธานพาณิชย์ จำกัด มีลักษณะความสัมพันธ์กันดังนี้

บริษัท ธยานี จำกัด มีความสัมพันธ์กับบริษัท ไดอาน่าดีพาร์ทเม้นท์สโตร์ จำกัด (มหาชน)
โดยถือหุ้นในบริษัท ไดอาน่าดีพาร์ทเม้นท์สโตร์ จำกัด (มหาชน) อยู่ร้อยละ 32.38 ,บริษัท
พิธานพาณิชย์ จำกัด มีความสัมพันธ์กับบริษัท ไดอาน่าดีพาร์ทเม้นท์สโตร์ จำกัด (มหาชน)
โดยถือหุ้นในบริษัท ไดอาน่าดีพาร์ทเม้นท์สโตร์ จำกัด (มหาชน) อยู่ร้อยละ 19.92 และบริษัท
ไดอาน่าดีพาร์ทเม้นท์สโตร์ จำกัด มีความสัมพันธ์กับบริษัท ไดอาน่าคอนวีเนี่ยนสโตร์ จำกัด
โดยถือหุ้นในบริษัท ไดอาน่าคอนวีเนี่ยนโตร์ จำกัด อยู่ร้อยละ 95 สำหรับบริษัท ซีไอ พร็อพเพอตี้
จำกัด มีความสัมพันธ์กับบริษัท ไดอาน่าดีพาร์ทเม้นท์สโตร์ จำกัด (มหาชน) โดยกรรมการ 3 ใน 6
ท่านของบริษัท ซีไอ พร็อพเพอตี้ จำกัด เป็นกรรมการของบริษัท หาดใหญ่สหพาณิชย์ จำกัด
และกรรมการ 3 ใน 7 ท่าน ของบริษัท หาดใหญ่สหพาณิชย์ จำกัด เป็นกรรมการของบริษัทฯ
(ซึ่งเป็นคนละคนกัน) ทั้งนี้ กรรมการ 1 ใน 7 ท่านของ บริษัท หาดใหญ่สหพาณิชย์ จำกัด
เป็นผู้ถือหุ้นในบริษัทฯ และกรรมการท่านดังกล่าวมีนามสกุลเดียวกันกรรมการบางท่านของบริษัทฯ

จากตารางดังกล่าวข้างต้น บริษัท ไดอาน่าดีพาร์ทเม้นท์สโตร์ จำกัด ,บริษัท ธยานี จำกัด
และบริษัท พิธานพาณิชย์ จำกัด มีกลุ่มผู้ถือหุ้นรายใหญ่กลุ่มเดียวกันที่อาจมีความขัดแย้ง 4 ท่าน
คือนายบรรเวช จันทรัศมี ,คุณหญิงสุธรรมา อวยชัย ,นายบรรจบ จันทรัศมี และ นายเนตร
จันทรัศมี ซึ่งนายบรรเวช จันทรัศมี และคุณหญิงสุธรรมา อวยชัย มิได้เป็นกรรมการบริษัท
ไดอาน่าดีพาร์ทเม้นท์สโตร์ จำกัด (มหาชน) แต่อย่างใด มีเพียง คุณเนตร จันทรัศมี และ
คุณบรรจบ จันทรัศมี เท่านั้นที่เป็นกรรมการบริษัททั้งสามบริษัทฯ

รายการระหว่างกัน ระหว่าง บริษัท ไดอาน่าดีพาร์ทเม้นท์สโตร์ จำกัด (มหาชน) กับบริษัท ธยานี
จำกัด มีเพียงรายการการให้กู้ยืมระหว่างกัน โดยที่บริษัท ธยานี จำกัด จะออกเป็นตั๋วสัญญาใช้เงิน
ประเภทเมื่อทวงถามไม่มีกำหนดชำระที่แน่นอน อัตราดอกเบี้ยเท่ากับ MOR+0.25
ซึ่งการให้กู้ยืมดังกล่าวได้รับการอนุมัติจากที่ประชุมสามัญผู้ถือหุ้นครั้งที่ 1/2540 เมื่อวันที่ 11
เมษายน 2540 วาระที่ 8 ซึ่งรายการดังกล่าวกรรมการบุคคลภายนอกได้ให้ความเห็นว่า
รายการดังกล่าวมีความเหมาะสมตามที่ควร

รายการระหว่างกัน ระหว่างบริษัท ไดอาน่าดีพาร์ทเม้นท์สโตร์ จำกัด (มหาชน) กับ บริษัท
พิธานพาณิชย์ จำกัด มีรายการการให้เช่าที่ดิน และอาคารระหว่างกัน
โดยบริษัทไดอาน่าดีพาร์ทเม้นท์สโตร์ จำกัด (มหาชน) เป็นผู้เช่าจากบริษัท พิธานพาณิชย์ จำกัด
ซึ่งรายการดังกล่าวได้มีการประเมินว่าเป็นราคายุติธรรมจากบริษัทประเมินสินทรัพย์
ที่ได้รับการยอมรับจากตลาดหลักทรัพย์ฯ
(ในขณะที่ประเมินก่อนเข้าทำการซื้อขายในตลาดหลักทรัพย์เมื่อวันที่ 7 พฤษภาคม 2540) คือบริษัท
ศิริดา แอพเพรซัล จำกัด และรายการดังกล่าวกรรมการบุคคลภายนอกได้ให้ความเห็นว่า
รายการดังกล่าวมีความเหมาะสมตามที่ควรเช่นกัน

สำหรับความสัมพันธ์ระหว่าง บริษัท ไดอาน่าดีพาร์ทเม้นท์สโตร์ จำกัด (มหาชน) กับบริษัท
ไดอาน่าคอนวีเนี่ยนสโตร์ จำกัด และบริษัท ไดอาน่าดีพาร์ทเม้นท์สโตร์ จำกัด (มหาชน) กับบริษัท
ซีไอ พร็อพเพอตี้ จำกัด ไม่มีผู้ถือหุ้นเกิน 5% ที่จะก่อให้เกิดความขัดแย้ง

- เรื่องเกี่ยวกับความจำเป็นในการให้กู้ยืมแก่บริษัทที่เกี่ยวข้อง

การที่บริษัทฯ ให้เงินกู้ยืมแก่บริษัท ธยานี จำกัด นั้น บริษัทฯ และบริษัท ธยานี จำกัด
ให้กู้ยืมแก่กันมาตั้งแต่ปี 2538 เพื่อผลประโยชน์ร่วมกันในแง่การลดดอกเบี้ย
และเมื่อบริษัทได้จดทะเบียนในตลาดหลักทรัพย์แล้ว ก็มีการประชุมใหญ่สามัญผู้ถือหุ้น เมื่อวันที่ 11
เมษายน 2540 วาระที่ 8 ซึ่งได้มีรายงานความเห็นของกรรมการบุคคลภายนอก ในแบบ 56-1
ทุกปี ว่าเป็นรายการระหว่างกันที่เหมาะสม ซึ่งรายละเอียดของสัญญากู้ยืมนั้น เป็นการกู้ยืมระยะสั้น
โดยที่บริษัท ธยานี จำกัด จะออกเป็นตั๋วสัญญาใช้เงิน ประเภทเมื่อทวงถามไม่มีกำหนดชำระที่แน่นอน
อัตราดอกเบี้ยเท่ากับ MOR+0.25

ปัจจุบันบริษัท ธยานี จำกัด มีเพียงความสามารถในการชำระดอกเบี้ยเท่านั้น
เพราะโครงสร้างรายได้ของบริษัท ธยานี จำกัด มาจากเงินปันผลและการให้กู้ยืม
ซึ่งยังพอมีโอกาสทำกำไรได้ในอนาคตประกอบกับหากภาวะเศรษฐกิจของประเทศดีขึ้น บริษัทฯ
ยังมีความเชื่อมั่นว่า บมจ. ไดอาน่าดีพาร์ทเม้นท์สโตร์
สามารถทำกำไรและล้างขาดทุนสะสมได้ในอนาคต ซึ่งจะส่งผลให้บริษัท ธยานี จำกัด
สามารถชำระหนี้คืนได้ในอนาคต และบริษัทยังคงได้รับชำระดอกเบี้ยอยู่อย่างสม่ำเสมอ
จึงไม่ได้ตั้งสำรองหนี้สูญไว้